fr hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu es hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A CIG Pannónia Életbiztosító Nyrt. egy magyar multinacionális pénzügyi szolgáltató cég, amelynek székhelye Budapesten található. Fő tevékenysége és fókusza az élet- és nem életbiztosítás. A CIG Pannónia jelenleg Magyarországon, Romániában és Szlovákiában folytat életbiztosítási tevékenységet.
1097 Budapest Könyves Kálmán krt. 11.
Polányi Zoltán, az igazgatóság elnöke, vezérigazgató
Keszthelyi Erik 28,68% Mészáros Lőrinc (vállalkozó) 28,68%
Egyéb intézményi és lakossági befektetők 42,64%
22, 713 milliárd Ft (2021)
2 Tulajdonosok és menedzsment
A társaságot 2007. október 26-án közismert és elismert magyar közéleti személyek és biztosítási szakértők alapították; eredeti neve CIG Közép-európai Biztosítótársaság volt. A CIG alapítását a Lehman Brothers amerikai befektetési bank támogatta.[1] Sikeres partnerkapcsolatot folytatott a Brokernettel, az egyik legnagyobb magyar pénzügyi ügynökséggel.[2] 2008-ban a társaság piacvezetővé vált olyan niche-piacokon, mint a rendszeres prémium, a befektetési alaphoz kötött életbiztosítási termékek, és 13 millió dollár forgalommal zárta az évet. 2009-ben a CIG-nek 3 százalékos piaci részesedése volt a belföldi életbiztosításban, és több mint 40 millió dollár árbevételt generált.[3]
2010. január 1-jén a társaság megváltoztatta nevét CIG Pannónia Life Insurance Ltd.-re. Ugyanebben az évben a biztosító részvénytársasággá alakult. A társaság részvényeit azóta a Budapesti Értéktőzsdén jegyzik. Az első kereskedési nap 2010. november 8 volt.[4]
2011 és 2015 között a CIG elindította 100%-ban nem-életbiztosítással foglalkozó leányvállalatát, amely a belföldi kkv-kra, az állami intézményekre, valamint a helyi hatóságokra, a vállalatokra, a szakmai kamarákra és az egyesületekre koncentrál.[5] Az évek során a leányvállalat növekedett és nyereséges maradt. Ugyanakkor, 2015 volt az az év, amikor a CIG a becsődölt Brokernet hatására, minden idők legalacsonyabb tözsdei árfolyamára zuhant, 135 forinttal. Ez sok lakossági, egyedi tözsdei befektető kiábrándulását eredményezte.[6] Ennek eredményeként a részvény 2016-ban népszerűtlen befektetéssé vált. 2016 és 2018 között a társaság egy új intézményi befektetőre, a Konzlum Plc-re talált, akik. 24,85% -os részesedést vásároltak a CIG-ben, amely 400-500 forint közötti részvényárfolyamot eredményezett.[7]
A Társaság regionális terjeszkedésének első lépése a termékek Romániában történő értékesítésének elindítása volt 2009 májusában. Később, 2010 szeptemberében, a társaság Szlovákiában is megkezdte értékesítési tevékenységét. 2010. szeptember 1-jén a társaság részvénytársasággá vált, ma CIG Pannónia Életbiztosító Nyrt. a neve. A 2010. októberi részvényelőjegyzési rendkívül sikeres volt, és óriási érdeklődés koronázta. Később, az első nyilvános ajánlattétel után a Társaság kérvényezte bejegyzését a Budapesti Értéktőzsdére, és 2011 óta megtalálható a BÉT tőzsdepiacán.[8][9]
2012 áprilisában a CIG határokon átívelő szolgáltatást indított Lengyelországban a nem életbiztosítási szegmensben. Lengyelországot a balti országok követték 2013-ban. A társaság 2014 szeptemberében folytatta el határokon átnyúló szolgáltatásait a nem-élet szegmensben Olaszországban és 2017. szeptemberében Spanyolországban.[4]
Járai Zsigmond volt pénzügyminisztert és a központi bank elnökét nevezték ki a tulajdonosokat képviselő felügyelőbizottság elnökévé. Horváth Bélát, számos magyar biztosítótársaság egykori vezérigazgatóját nevezték ki az igazgatóság elnökévé. A vezérigazgató tisztségét 2012. április 18-a óta dr. Csurgó Ottó látja el, aki egyben a CIG Pannónia Első Magyar Általános Biztosító Nyrt. vezérigazgatója is. A társaság szellemileg örököse a Lévay Henrik által 1857-ben alapított Első Magyar Általános Biztosító Társaságnak. Abban az időben, akárcsak manapság, Magyarországról hiányzott egy magyar vezetőség által működtetett biztosítótársaság, amely a magyar piacra összpontosít, elismert és hiteles magyar személyiségek üzemeltetik és magyar magántulajdonban van. Akkoriban, csakúgy, mint ma, szükség volt egy professzionális vezetőre, aki ismeri a helyi gazdaságot és a biztosítási piac lehetőségeit, aki rendelkezik egy teljes új biztosítótársaság felépítéséhez szükséges szervezeti ismeretekkel, aki mögött jelentős múltbeli eredmények állnak, és aki képes meggyőzni a jelentős befektetőket, hogy támogassák az új, magyar biztosítótársaság alapításának ügyét.
A társaság 2020 szeptemberében felszámolta magyarországi leányvállalatát, a CIG Pannónia Pénzügyi Közvetítő Zrt-t,[10] amelyben ezt követően a Keszthelyi Erik és Mészáros Lőrinc tulajdonában álló Hungarikum Alkusz Kft szerzett 25%-os részesedést.[11] 2020. október 1-jétől Fedák István vette át a vezérigazgatói posztot, Kádár Gabriellát váltotta,[12][13] aki korábban 6 évig töltötte be ezt a poziciót.[14] 2021 januárjától Polányi Zoltán lett az igazgatóság elnöke, és Fedák mellett a másik vezérigazgató.[15]
A CIG Pannónia 2021 otóberében jelentette be, hogy a Hungarikum Biztosítási Alkusz Kft. megszerezte a tőzsdei cégben a szavazati jogot biztosító részvények 55,5 százalékát, többségi tulajdonos lett.[16] A Hungarikum 2022 szeptemberében további másfél százalékkal növelte tulajdoni részesedését.[17]
↑ CIG Pannónia signs strategic cooperation agreement with Brokernet (angol nyelven). Budapest Business Journal. [2019. december 5-i dátummal az eredetiből archiválva]. (Hozzáférés: 2020. február 11.)
↑ "Achievements". www.cigpannonia.hu. Retrieved 2019-12-05.
↑ a b https://www.worldreginfo.com/wdoc.aspx?file=CIG_Pannonia/2/C7477CF3-D387-4107-A631-64319E68C11F/394274_rfa_2017_en_hu0000097738.pdf
↑ CIG Pannonia, the Hungarian Insurance Company as a Value Investment - GuruFocus.com. www.gurufocus.com. (Hozzáférés: 2020. február 12.)
↑ CIG Pannonia, the Hungarian Insurance Company as a Value Investment - GuruFocus.com. www.gurufocus.com. (Hozzáférés: 2020. február 12.)
↑ Stock Ticker Symbol Lookup - MarketWatch. www.marketwatch.com. (Hozzáférés: 2020. február 11.)
↑ Beszántja pénzügyi közvetítő cégét a CIG Pannónia, portfolio.hu, 2020. szeptember 9.
↑ Közel 25%-os tulajdonrészt szerzett a Hungarikum Alkusz a CIG Pannóniában, portfolio.hu, 2020. szeptember 29.
↑ Új vezérigazgató a CIG EMABIT élén, portfolio.hu, 2020. október 1.
↑ Távozik a CIG Pannónia vezérigazgatója, meg is van a leendő utódja, portfolio.hu, 2020. július 27.
↑ CIG Pannónia Életbiztosító Nyrt (BUSE:CIGPANNONIA) Stock Price & Quote Analysis (angol nyelven). Simply Wall St. (Hozzáférés: 2022. szeptember 12.)
↑ Vezetőség | CIG Pannónia Biztosító. www.cigpannonia.hu. (Hozzáférés: 2022. szeptember 12.)
↑ A Mészáros-féle Hungarikumé lett a CIG Pannónia többségi tulajdona (magyar nyelven). Portfolio.hu. (Hozzáférés: 2022. szeptember 11.)
↑ EGYÉB TÁJÉKOZTATÁS a szavazati jogot biztosító részvények bejelentés szerinti – határértéket el nem érő – változásáról (magyar nyelven). Default. (Hozzáférés: 2022. szeptember 12.)
Ez a szócikk részben vagy egészben a CIG Pannonia című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Horváth Béla: Kelj korán, dolgozz sokat, találj aranyat! Egy élet a biztosítási piacon az Állami Biztosítótól a CIG Pannóniáig; szerk., interjúk Szekeres Tamás; Tea, Bp., 2020 (Élettörténetek sorozat)
A lap eredeti címe: „https://hu.wikipedia.org/w/index.php?title=CIG_Pannónia&oldid=25293616”
Utoljára szerkesztve 2022. szeptember 20., 11:44-kor
A lap utolsó módosítása: 2022. szeptember 20., 11:44
A lap szövege CC BY-SA 3.0 alatt érhető el, ha nincs külön jelölve.